Monda raporto pri feliĉo

World Happiness Report (esperante, la Monda raporto pri feliĉo) estas eldono kiu enhavas artikolojn kaj rangotabelojn de nacia feliĉo, sur bazo de taksoj inter respondantoj de iliaj propraj vivoj, kiujn la raporto ankaŭ korelativigas kun diversaj faktoroj de vivkvalito.World Happiness Report, anglalingve. Je la marto de 2023, oni ses fojoj laŭvice rangis Finnlandon kiel la plej feliĉa lando en la mondo.World's Happiest Countries, 14-an de marto 2018, New York Times.Finland is World's Happiest Country, 14-an de marto 2018, U.S. News and World Report.In a Lamentable Year, Finland Again is the Happiest Country in the World, 19-an de marto 2021, CNN.com.World's Happiest Countries, 2022 Wellness Index, 18-an de marto 2022.

La raporto estas eldonita de la tiel nomita Sustainable Development Solutions Network (“Solvada reto pri daŭripova disvolviĝo”), tutmonda iniciato de la Unuiĝintaj Nacioj. La raporto ĉefe uzas datumojn el opinisondo de la Enketo Gallup. La publiko povas elŝuti la ĉiujarajn raportojn el la retejo de la Monda raporto pri feliĉo. La redaktoroj de la raporto por 2023 estas John HELLIWELL, Richard LAYARD, Jeffrey SACHS, Jan-Emmanuel DE NEVE, Lara AKNIN kaj WANG Shun.

 Historio 
En julio de 2011, la Ĝenerala Asembleo de Unuiĝintaj Nacioj adoptis rezolucion N-ro 65/309, Happiness: Towards a Holistic Definition of Development (“Feliĉo: Cele al tuteca difino de disvolviĝo”), kiu invitis membrajn landojn mezuri la feliĉon de iliaj homoj kaj uzi la datumojn por gvidi publikan politikon. La 2an de aprilo, 2012, tio ĉi estis sekvita de unua UN altnivela renkontiĝo, la t.n. Wellbeing and Happiness: Defining a New Economic Paradigm (“Bonfarto kaj feliĉo: Difini novan ekonomian paradigmon”), kie prezidis la UNa Sekretario Ĝenerala BAN Ki-moon kaj Ĉefministro Jigme THINLEY de Butano, nacio kiu adoptis Malnetan enlandan feliĉon anstataŭ Malneta enlanda produkto kiel ilia ĉefa indikilo de disvolviĝo.UN Sustainable Development Knowledge Platform2010 Gross National Happiness Results 

La unua Monda raporto pri feliĉo estas eldonita la 1an de aprilo 2012 kiel baza teksto por altnivela renkontiĝo de la UN: Bonfarto kaj feliĉo: Difini novan ekonomian paradigmon, kiu ricevis internacian atenton.John HELLIWELL, World Happiness Report La unua raporto skizis la staton de l’ monda feliĉo, la kialoj de feliĉo kaj mizero, kaj politikaj implicoj rezulte de kazaj studoj. En 2013, la dua Monda raporto pri feliĉo estis eldonita, kaj en 2015 la triona. Ekde 2016, oni eldonis ĝin ĉiujare la 20an de marto, por koincidi kun la Internacia Tago de Feliĉo, fiksita de la Ĝenerala Asembleo de Unuiĝintaj Nacioj.Kyu LEE, 2013 World Happiness Report

 Metodoj kaj filozofio 

La rangotabeloj de nacia feliĉo estas bazita sur enketo, kion entreprenis la voĉdonada firmao Gallup, Inc. Oni demandis al tutlande reprezentaj respondintoj pripensi eskalon, en kiu la plej bona ebla vivo por ili havas la valoron de dek kaj la plej malbona ebla vivo estas nulo. Oni tiam demandis al ili aprezi iliajn proprajn nunajn vivojn sur tiu 0-al-10 skalo.[https://www.worldhappiness.report/faq/ Plej oftaj demandoj, Monda raporto pri feliĉo (angle) La raporto korelativigas la privivajn taksajn rezultojn kun diversaj vivaj faktoroj.

La vivofaktoraj variabloj de la raportoj reflektas determinaĵojn kiu klarigas nacinivelaj diferencoj en vivotaksoj trans esplora literaturo. Tamen oni ne konsideras kelkajn variablojn kiel senlaboreco aŭ malegaleco, ĉar kompareblaj datumoj ne estas ankoraŭ haveblaj trans ĉiuj landoj. La variabloj uzitaj ilustras gravajn korelaciojn prefere ol kaŭzaj taksoj.

Oni intencas uzi tiel subjektivajn mezurojn de bonfarto kiel alirejo el la malsupro ĝis la supro kiu liberas respondintojn taksi ilian propran bonfarton.Cities and Happiness: A Global Ranking and Analysis, 20 marto 2020 En ĉi tiu kunteksto, la valoro de la cifera eskalo estas la fakto ke ĉiu respondinto povas ankri si mem bazita sur sia propra perspektivo.

En la raportoj, ekspertoj en fakoj kiel ekonomiko, psikologio, enketanalizo kaj nacia statistiko priskribas kiel oni povas uzi mezuroj de bonfarto por efike taksi la progreson de nacioj kaj aliaj temoj. Ĉiu raporto havas ĉapitrojn kiuj pli profunde analizas aferojn rilate al feliĉo, inkluzive de mensa malsano, la objektivaj utiloj de feliĉo, la graveco de etiko, politikaj implicoj kaj ligoj al la alirejo de la Organizaĵo pri Ekonomiaj Kunlaboro kaj Evoluigo mezuri subjektivan bonfarton, kaj aliaj internaciaj kaj naciaj penoj.

 Referencoj 

 Vidu ankaŭ 
Internacia Tago de Feliĉo

Kategorio:Programo de la Unuiĝintaj Nacioj pri Disvolvado
Kategorio:Unuiĝintaj Nacioj
Kategorio:Socia ekonomiko
Kategorio:Malriĉeco
Kategorio:Pritaksaj manieroj